**Kawanishi H6K** (liittoutuneiden koodinimi Mavis) oli Kawanishin valmistama keisarillisen Japanin laivaston ilmavoimien merivalvontaan käytetty lentovene toisessa maailmansodassa. Koneen ensilento tapahtui heinäkuussa 1936 ja niitä valmistettiin kaikkiaan 215 kappaletta kolmena päätuotantoversiona ja muutamina erikoismalleina. H6K otettiin palveluskäyttöön tammikuussa 1938.

Historia
--------

Kawanishi H6K "Mavis" - kuvassa koneen kaksoisperäsin paljastuu.
H6K:n kehitys käynnistyi vuonna 1933 annettujen vaatimusten pohjalta. Ensimmäinen neljästä prototyypistä teki ensilentonsa kolme vuotta myöhemmin heinäkuussa 1936. Koelentojen päätyttyä tyyppi eteni pienimuotoiseen tuotantoon. Neljällä 1 000 hevosvoiman (746 kW) Mitsubishi Kinsei 43 -tähtimoottorilla varustettua H6K2-mallia valmistettiin kymmenen kappaletta. Tyyppi tuli palveluskäyttöön tammikuussa 1938.

Tuotanto jatkui suuremmissa määrissä H6K4-mallina, jossa oli uusittu aseistus ja toisinaan tehokkaammat moottorit. Mallia valmistettiin 127 kappaletta. Edelleen tehokkaammilla 1 300 hevosvoiman (969 kW) Kinsei 51 tai -53-moottoreilla varustettua H6K5-mallia rakennettiin 36 kappaletta. H6K oli toisen maailmansodan Tyynenmeren taisteluiden alkaessa yksi Japanin keisarillisen laivaston parhaista sotilaskoneista. Tyyppi säilyi käytössä koko sodan ajan, ja sitä käytettiin muun muassa Kawanishi H8K -pommittajalentoveneen rinnalla. Konetta valmistettiin kolmen päätuotantomallin lisäksi muutamina erikoisversiointa, jotka olivat H6K2-L -kuljetuskone (16 kpl), H6K3 -VIP-malli (2 kpl), H6K4-L -kuljetuskone (20 kpl). Konetyyppi saattoi kuljettaa 10 - 18 matkustajaa, jolloin miehistön määräksi jäi 8 henkeä. Lopulliseksi kokonaistuotantomääräksi tuli prototyypit mukaan laskettaessa 215 konetta.

Versiot
-------

Indonesialaisten internoima H6K Jaavan saarella jäänyt sodan päättymisen jälkeen tammikuussa 1946.
*Lähde:* 

* **H6K1** – prototyypit
* **H6K2** – ensimmäinen tuotantoversio, 1 000 hv Kinsei 21 -moottorit. 10 valmistettu.
	+ **H6K2-L** – kuljetuskoneversio, 20 valmistettu.
* **H6K3** – VIP-malli, 2 valmistettu.
* **H6K4** – paranneltu versio, jossa uusittu aseistus ja osassa koneista tehokkaammat moottorit. 127 valmistettu.
	+ **H6K4-L** – kuljetuskoneversio, 20 valmistettu.
* **H6K5** – paranneltu versio, jossa tehokkaammat 1 300 hv Kinsei 51 tai 53 -moottorit. 36 valmistettu.

Tekniset tiedot (H6K5)
----------------------

Kawanishi H6K "Mavisin" kolmitahopiirrokset.
*Lähde:* 

**Yleiset ominaisuudet**

* **Miehistö:** 9
* **Pituus:** &&&&&&&&&&&&&025.063000025,63 m
* **Kärkiväli:** &&&&&&&&&&&&&040.&&&&0040,00 m
* **Korkeus:** &&&&&&&&&&&&&&06.02700006,27 m
* **Tyhjäpaino:** &&&&&&&&&&012380.&&&&0012 380 kg
* **Suurin lentoonlähtöpaino:** &&&&&&&&&&023000.&&&&0023 000 kg
* **Voimalaite:** &&&&&&&&&&&&&&04.&&&&004 × Mitsubishi Kinsei 51 tai 53 -14-sylinteristä tähtimoottoria; &&&&&&&&&&&&0969.&&&&00969 kW (&&&&&&&&&&&01300.&&&&001 300 hv) per moottori

**Suoritusarvot**

* **Suurin nopeus:** &&&&&&&&&&&&0385.&&&&00385 km/h
* **Lentomatka:** &&&&&&&&&&&06772.&&&&006 772 km
* **Lakikorkeus:** &&&&&&&&&&&09560.&&&&009 560 m
* **Nousuaika:** 13 min 23 s 5 000 metriin

**Aseistus**  

* 1 × taaksepäin ampuva 20 mm tykki taka-ampumossa
* 4 × 7,7 mm konekivääriä etu-, ylä- ja sivuampumoissa
* 1 600 kg pommeja tai torpedoja

Lähteet
-------

* Chant, Chris: *II Maailmansodan lentokoneet*, Karisto, 2008, Hämeenlinna (suom. Petri Kortesuo). Alkuteos (englanniksi): Amber Books, 1999 ISBN 978-951-23-5025-4.

### Viitteet

1. 1 2   Viitattu 12.12.2022.
2. 1 2 3 4  Chant, Chris: *II maailmansodan lentokoneet*, s. 201. Suomentanut Kortesuo, Petri. Hämeenlinna: Karisto, 2008. ISBN 978-951-23-5025-4.

Aiheesta muualla
----------------

* Kuvia tai muita tiedostoja aiheesta **Kawanishi H6K** Wikimedia Commonsissa

* Kawanishi H6K – combinedfleet.com (englanniksi)